In nomine Verbi incarnati. Cunctis notum sit quod ego Beraldus et uxor mea Marcia quemdam alodum quod est situm in pago Matisconensi, in villa Turris, vendimus ad fratres Cluniensis monasterii; qui habet in longo perticas XV, in lato XI, terminat a mane et a medio die de ipsa hereditate, a sero terra Sancti Petri, [a cirtio terra francorum. Iterum in alio loco in eadem villa alium campum, qui habet in longum perticas XV, in latum I, et in circuitu terra Sancti Petri]; et accipimus ab eis precium solidos III. Actum Lordono castro. S. Beraldi et uxoris ejus Marcie, qui vendicionem istam fieri et firmare rogaverunt. S. Ainbaldi. S. Constantii. S. Godaldi. S. Wandalfredi. S. Bernardi. S. Teodbranni. S. Aremberti. S. Macberti. Data mense marcio, anno XXX Hlotharii regis. Rothardus scripsit ad vicem cancellarii.